Plan vir landelike veiligheid vorder
Droogtehulp: Megaboer daag ander uit
Nog reën voor en na Kersfees verwag
Talle aasvoëls by Molteno vergiftig Internasionale beesvleispryse gaan daal
• Nuus • Plan vir landelike veiligheid vorder
Die hersiende plan vir landelike veiligheid, wat die platteland tot ’n voorrangsaak verklaar, is glo “amper klaar”.
Die hersiende plan vir landelike veiligheid, wat die platteland tot ’n voorrangsaak verklaar, is “amper klaar”, sê die Ministerie van Polisie.
Luidens ’n berig op News24.com sê mnr. Zweli Mnisi, woordvoerder, een van die sleutelaspekte is om dienslewering by polisiekantore op die platteland te verbeter. “Ons wil polisiesigbaarheid en reaksietye van die polisie in landelike gebiede verbeter, asook verhoudings tussen die polisie, boerderygemeenskappe en die breë landelike gemeenskappe,” aldus Mnisi. Mnisi het Dinsdag (13 Maart 2012) ’n mediaverklaring in dié verband uitgereik. Die Polisie, spesifiek mnr. Nathi Mthethwa, die Minister van Polisie, en gen.-maj. Nhlanhla Sibusiso Mkhwanazi, waarnemende Polisiekommissaris, het Dinsdag onder kritiek deurgeloop omdat hulle nie by ’n vergadering met die TLU SA opgedaag het nie. Die TLU SA het op die vergadering weer gesê dat plaasaanvalle tot ’n voorrangmisdaad verklaar moet word.
Mnr. Chris van Zyl, asisstent-hoofbestuurder, sê plaasaanvalle en -moorde is nie net traumaties nie, maar bedreig ook voedselsekerheid. Volgens Van Zyl verskaf een boer voedsel aan sowat 1 600 mense, of selfs meer, in dié land. Bron: News24.com
2012/05/25 11:19:38 AM
Ek het in 2001 'n plaaswag stelsel in ons gebied op die been gebring teen 'n koste natuurlik vir elke boere klient. Toe die polisie sien dat my diens lewer goeie resultate, besluit hulle om dieselfde te doen, maar net om na 'n paar maande weer terug te keer na hul swak dienslewering soos dit huidiglik gaan. Ek lewer nogsteeds my diens aan lojale ondersteuners, maar elke keer as die polisie besluit nou gaan hulle iets vir die boere doen net om agter af iets in die sak te kry verloor ek 'n paar kliente. Ek wil dus 'n beroep op die polisie doen om liewer die boere uit te los sodat ons wat die werk wil doen en 'n volhoubare diens wil lewer in staat stel om na boere se veiligheid om te sien.
2012/03/16 06:52:55 AM
Daar word tog iets kleins gedoen in ons area (Noordwes, Groot Marico). Ons het al die polisie gewis, en gevra waarheen is hulle oppad? Om uit te vind hulle word geforseer om die plaas paaie te patroleer vir veiligheid.
Dalk is dit gebied gedrewe? Diens verskil ma orals.
2012/03/14 07:38:57 PM
Indien die SAP regtig belanggestel het in die veiligheid van boere op landelike gebiede, sou hulle dit ook as 'n prioriteit beskou het en opgedaag het vir hierdie tipe vergaderings. Dis duidelik dat die boere se prioriteite en die van die Polisie beslis nie op dieselfde bladsy verskyn nie. En dit geld ook vir voedselsekerheid in ons land, wat worry die Polisie of daar kos is of nie, hulle dink die voedsel spring vanself op rakke en melk beland self in bottels.
Bestaan daar ooit 'n hersiende plan, of is dit weer 'n eensydige dokument, wat net die Polisie insette mag hê of word die wat geraak word, ook geken in die saak.
Ek meen, het hulle ooit verskoning aangeteken dat hulle nie gaan opdaag nie?
Hierdie is maar net nog 'n vergadering, een van baie.
Sterkte boere, julle het dit beslis nodig, en al my simpatie.
2012/03/14 12:45:41 PM
Geagte minister, is die grensprobleme by al ons buurlande ook ingesluit by u hersiende plan?
Ons wil ook 'polisiesigbaarheid' in daardie vergaderings sien.
Ek is regtig sinies oor u en u polisie, maar is darem bereid om te wag en sien wat in u planne staan. Baie sterkte vir u.
2012/03/14 10:38:14 AM
Dit sal seker nie help om te lag nie ne?
In wildboerdery is die fokus feitlik net op horinglengte, en ander eienskappe word oor die hoof gesien, meen 'n beginner-wildboer. Praat saam.